b"\n_START_ARTICLE_\nMerc\xc3\xa8 Conesa i Pag\xc3\xa8s\n_START_SECTION_\nVida pol\xc3\xadtica\n_START_PARAGRAPH_\nEl 28 de desembre del 2010, i amb els vots favorables de CiU, va rellevar a l'alcaldia Llu\xc3\xads Miquel Recoder i Miralles, que va renunciar-hi per assumir el c\xc3\xa0rrec de Conseller de Pol\xc3\xadtica Territorial i Sostenibilitat en el govern que liderava Artur Mas. _NEWLINE_El 15 de juliol de 2015 va ser elegida presidenta de la Diputaci\xc3\xb3 de Barcelona, d'on ja havia estat vicepresidenta de 2011 a 2015. En acceptar el c\xc3\xa0rrec va abandonar el de portaveu de CDC. El 25 de juny del 2018 va renunciar al c\xc3\xa0rrec de presidenta de la Diputaci\xc3\xb3 de Barcelona. El 13 de juliol de 2016 va anunciar la seva candidatura a presidir el Consell Nacional del Partit Dem\xc3\xb2crata, que efectivament va obtenir despr\xc3\xa9s de guanyar Santi Vila en les eleccions prim\xc3\xa0ries del 24 de juliol._NEWLINE_El 6 de juny de 2018, el conseller de Territori i Sostenibilitat, Dami\xc3\xa0 Calvet, anuncia el nomenament de Merc\xc3\xa8 Conesa com a presidenta del Port de Barcelona en substituci\xc3\xb3 de Sixte Cambra._NEWLINE_El 7 de juny de 2018, va deixar l'alcaldia de Sant Cugat del Vall\xc3\xa8s, essent rellevada per Carmela Fortuny."